મોરબી નજીક આવેલ હોટલમાં પંજાબી યુવતીએ ૧૯ દિવસ પૂર્વે ગળેફાસો ખાઈ આપઘાત કરી લીધો હતો. ત્યારે આ આપઘાતનું રહસ્ય આજની તારીખે હોટલની ચાર દીવાલમાં જ અકબંધ છે. આ યુવતીના આપઘાતનું રહસ્ય નોટોના બંડલ તળે દબાઈ ગયાની ચર્ચાએ જોર પકડ્યું છે. પતિ અને પરિવારથી અલગ રહેતી પંજાબી યુવતીએ મોરબીમાં આવીને ક્યાં કારણોસર આપઘાત કર્યો તેનું કારણ બહાર લાવવામાં ખાખી ટૂંકી પડી રહી છે. જેના કારણે પોલીસ કામગીરી સામે પણ અનેક સવાલો ઉભા થયા છે.